NORAKSTS

|  |  |
| --- | --- |
| 19.12.2024. | Nr.16/9 |

###### PROJEKTA “ZEMGALES INDUSTRIĀLĀ PARKA ATTĪSTĪBA, II KĀRTA” IESNIEGUMA IESNIEGŠANA

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 3. un 12. punktiem, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.7 “Konkurētspējīga, radoša un klimatneitrāla uzņēmējdarbība un industriālā attīstība” īstenošanai iekļauto investīciju projekta ideju Nr.7.1.7. “Zemgales industriālā parka attīstība, II kārta”, Centrālās finanšu un līgumu aģentūras izsludināto ierobežotu 1. kārtas projektu iesniegumu atlasi Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam”(turpmāk – 5.1.1.1. pasākuma projektu iesniegumu atlase) un 2024.gada 11. jūnija Viedās administrācijas un reģionālās attīstības ministrijas vēstuli Nr. 1-13/3774 “Saskaņojums Zemgales plānošanas reģiona attīstības programmā 2021.- 2027. gadam iekļautajām projektu idejām Eiropas Savienības fondu 5.1.1.1. pasākuma pirmās atlases kārtas ietvaros”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta “Zemgales industriālā parka attīstība, II kārta” (turpmāk – Projekts) iesniegumu 5.1.1.1. pasākuma projektu iesniegumu atlases ietvaros. Projekta kopējās izmaksas plānotas 1 628 600,00 *euro* (viens miljons seši simti divdesmit astoņi tūkstoši seši simti *euro* un 00 centi), no tām 1 384 310,00 *euro* (viens miljons trīs simti astoņdesmit četri tūkstoši trīs simti desmit *euro* un 00 centi)ir Eiropas Reģionālās attīstības fonda finansējums un 244 290,00 *euro* (divi simti četrdesmit četri tūkstoši divi simti deviņdesmit *euro* un 00 centi) ir Jelgavas valstspilsētas pašvaldības finansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam ņemt aizņēmumu Valsts kasē Projekta īstenošanai:

2026. gadā – līdzfinansējuma un priekšfinansējuma nodrošināšanai 382 721,00 *euro* (trīs simti astoņdesmit divi tūkstoši septiņi simti divdesmit viens *euro* un 00 centi) apmērā, t.sk. līdzfinansējums 244 290,00 *euro* (divi simti četrdesmit četri tūkstoši divi simti deviņdesmit *euro* un 00 centi) un priekšfinansējums 138 431,00 *euro* (viens simts trīsdesmit astoņi tūkstoši četri simti trīsdesmit viens *euro* un 00 centi)*.*

1. Gadījumā, ja Valsts kases aizņēmums netiek piešķirts Projektā paredzētajā apjomā, finansējuma daļu, par kuru netiek saņemts Valsts kases aizņēmums, finansēt no pašvaldības budžeta līdzekļiem.
2. Pilnvarot Jelgavas valstspilsētas pašvaldības izpilddirektori veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesniegšanu un īstenošanu saistītos dokumentus.
3. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 19. decembrī